tomron87/hebrew-wikipedia-sentences-corpus huggingface dataset:
ארבע הקבוצות הראשונות מכל בית מעפילות לפלייאוף העליון, הנערך בשיטת נוקאאוט.
יתר הקבוצות משתתפות בפלייאוף תחתון.
הקבוצות המסיימות במקומות 34–36 יורדות לליגת המשנה – הליגה השנייה.
עונת המשחקים נערכת מספטמבר ועד יוני.
ליגת העל של ג'יבוטי היא ליגת הכדורגל הבכירה בג'יבוטי.
הליגה הוקמה בשנת 1987, כעשור לאחר קבלת העצמאות של ג'יבוטי.
כיום מנוהלת הליגה על ידי פדרציית הכדורגל של ג'יבוטי, החברה בקונפדרציית הכדורגל של אפריקה (CAF).
"ג'יבוטי טלקום" היא הקבוצה המעוטרת ביותר בג'יבוטי, עם 8 זכיות באליפות הליגה.
הליגה אינה מדורגת על ידי CAF.
נכון לעונת 2025/2026 משתתפות בליגה 10 קבוצות.
התחרות כוללת 18 מחזורים בשיטת משחק בית/משחק חוץ (כל קבוצה פוגשת את יריבותיה פעמיים).
הקבוצה המסיימת במקום הראשון מוכתרת כאלופת ג'יבוטיומעפילה למוקדמות ליגת האלופות האפריקאית.
הקבוצות המסיימות במקומות 9–10 יורדות לליגת המשנה – ליגה השנייה.
עונת המשחקים נערכת בין נובמבר למאי.
קבוצה עיר מס' אליפויות שנה של אליפות האחרונהג'ובוטי טלקום אל סביח 8 2024/2025מועדון המשטרהג'יבוטי5 1998/1999 ג'יבוטי-אתיאופיה ג'יבוטי 4 2006/2007 פ.ס.
ליגת העל של הונג קונג (בסינית: 香港超級聯賽') היא ליגת הכדורגל הבכירה בהונג קונג.
הליגה מנוהלת על ידי פדרציית הכדורגל של הונג קונג, החברה בקונפדרציית הכדורגל של אסיה (AFC).
בהתאם לדירוג ה-AFC, הליגה מדורגת במקום ה-22, ומכאן זכאותה לשלוח נציגה אחת לליגת האלופות האסייתית השנייה.
קיצ'י היא הקבוצה המעוטרת ביותר בליגה, עם 6 זכיות באליפות.
ליגת כדורגל הוקמה בהונג קונג כבר בשנת 1908, ובכך נחשבת לאחת הליגות הוותיקות באסיה.
עד עונת 2013/2014 פעלה הליגה הבכירה תחת השם "הליגה הראשונה של הונג קונג".
בעונת 2014 הוקמה ליגת העל במתכונתה הנוכחית, והליגה הראשונה הפכה לליגה השנייה בחשיבותה.
בעונה הסדירה מתקיימים 18 מחזורים בשיטת בית וחוץ.
לאחר סיום העונה הסדירה הליגה מתפצלת לפלייאוף עליון ופלייאוף תחתון, כאשר כל קבוצה משחקת 4 משחקי פלייאוף נוספים.
הקבוצה המסיימת במקום הראשון מוכתרת כאלופת הונג קונג ומעפילה יחד עם סגניתה לליגת האלופות האסייתית השנייה.
הקבוצה המסיימת במקום ה-10 (האחרון בפלייאוף התחתון) יורדת לליגת המשנה – "הליגה הראשונה של הונג קונג".
ליגת הקיסוס היא התאחדות של "שמונה העתיקות" (the Ancient Eight) - שמונה אוניברסיטאות עילית אמריקאיות פרטיות בחופה המזרחי של ארצות הברית: אוניברסיטת בראון, אוניברסיטת הרווארד, אוניברסיטת ייל, אוניברסיטת פנסילבניה, אוניברסיטת קולומביה, דארטמות' קולג', אוניברסיטת פרינסטון ואוניברסיטת קורנל.
הליגה נוסדה בשנת 1954, אך המונח היה בשימוש עוד קודם לכן, והתייחס למאפיינים המשותפים של החברות בליגה: האוניברסיטאות היוקרתיות, הבררניות והעשירות ביותר בארצות הברית.
שבע מהחברות בליגה נוסדו בתקופה הקולוניאלית של ארצות הברית, לפני מלחמת העצמאות שלה (קורנל היא זו שנוסדה אחרי).
בוגרי ליגת הקיסוס - מאיישים רבות מן המשרות המובילות בשירות המדינה האמריקאי ובמגזר הפרטי.
לדוגמה, כל תשעת השופטים בבית המשפט העליון של ארצות הברית (ב-2018) הם בוגרי בתי הספר למשפטים בהרווארד (4), ייל (4) או קולומביה (1).
המכון הטכנולוגי של מסצ'וסטס, (MIT), שנבחר במהלך 13 שנים ברציפות למוסד האוניברסיטאי הטוב בעולם, כולל ביוני 2024, אינו חבר בליגת הקיסוס.
הביטוי "ליגת הקיסוס" נטבע על ידי כתב הספורט סטנלי וודוורד בשנת 1937. הליגה קרויה כך על-שם צמחי הקיסוס המטפסים על הבניינים העתיקים.
האדריכלות של בניינים אלה, החל מן המבנה הפנימי וכלה באבני החיפוי, נבחרו כדי להידמות לבניינים בני מאות השנים של אוקספורד וקיימברידג' שבאנגליה, שאת המסורת שלהן ביקשו החברות לשמר.
כדי לשמור על אופי המבנים, גם הבניינים החדשים מתוכננים באותה המתכונת.
באוניברסיטת ייל, לדוגמה, יִישנו את אבני החיפוי של בניינים מראשית המאה העשרים בחומצה, כדי שיידמו בתוך זמן קצר לבניינים המקוריים של האוניברסיטה.
שמונה האוניברסיטאות נמצאות דרך קבע בראש הדירוג של האוניברסיטאות בארצות הברית.
הן מושכות את הסטודנטים המבטיחים ביותר ואת אנשי הסגל המובילים, שביניהם חתני פרס נובל רבים.
תוכניות הלימוד לתואר ראשון כוללות מספר סטודנטים קטן יחסית (כ-4,000 בקולג' דארטמות' וכ-14,000 באוניברסיטת קורנל), והתוכניות ללימודי דוקטורט גדולות למדי (מ-1,600 בדארטמות' עד כ-15,000 באוניברסיטת קולומביה).
האוניברסיטאות זוכות במענקי מחקר גדולים מטעם המדינות השונות או מהממשל הפדרלי האמריקאי, למרות שהן מוסדות פרטיים.
אוניברסיטת קורנל היא היחידה המנהלת גם יחידות אקדמיות הנתמכות ישירות על ידי המדינה.
לאוניברסיטאות האלה יש גם קרן צמיתה (Endowment) גדולה (בין 2.8 מיליארד דולר לבין 35 מיליארד דולר) שניזונה מתרומות של בוגרים ואחרים.
תחרויות הספורט של נבחרות הסטודנטים הן מרכיב חשוב בחיי רוב האוניברסיטאות והמכללות בארצות הברית, ורובן מציעות מלגות ספורט לחברי הנבחרות שלהן.
בניגוד להן, ליגת הקיסוס לא רק נמנעת מהענקת מלגות ספורט לסטודנטים שלומדים אצלה אלא אף אוסרת זאת.
ב-1936 קבע האחראי על קשרי חוץ באוניברסיטת קורנל כי האוניברסיטאות בחוף המזרחי מבקשות "להקים חזית אחידה כנגד האיום על האידיאלים של ספורט חובבני", ובכך החלה הפעילות שהביאה בסופו של דבר להקמת הליגה עם התקנות האוסרות מלגות ספורט.
בוגר אוניברסיטת קיימברידג' באנגליה בשם ג'ון הרווארד, שהוכשר ככומר, הקדיש בצוואתו סכום כסף להקמת קולג' חדש, שהיה לגרעין של אוניברסיטת הרווארד.
עשרה בוגרים של הרווארד ייסדו את אוניברסיטת ייל.
בוגרים של ייל היו בין המייסדים של אוניברסיטת פרינסטון בניו-ג'רזי, קולג' דארטמות', ואוניברסיטת קורנל.
אחד מבוגרי פרינסטון השתתף בייסוד אוניברסיטת בראון.
אנשי כמורה מן הכנסייה האפיסקופלית בניו יורק חששו מן הקולג' הפרסבטריאני הצומח בפרינסטון, והקימו את "קינג'ס קולג'", שהפך בהמשך לאוניברסיטת קולומביה.
לנשיאה הראשון של קולומביה נבחר בוגר ייל אחר, ד"ר סמואל ג'ונסון (1696–1772), שהיה גם איש הסגל היחיד של המוסד בשנותיו הראשונות.
כאשר קיבלה אוניברסיטת קולומביה את שמה, ב-1784, היה בנו של ג'ונסון, בוגר ייל בעצמו, לנשיא.
בנג'מין פרנקלין, שייסד את אוניברסיטת פנסילבניה, קיבל תואר דוקטור של כבוד מהרווארד וייל ב-1753, ומאוקספורד ב-1762.
הקבלה לאוניברסיטאות של ליגת הקיסוס הייתה באופן מסורתי כרטיס כניסה אל החברה הגבוהה בחוף המזרחי.
בראשית המאה העשרים, אחרי שמהגרים יהודים מאירופה נקלטו בניו יורק וסביבתה, החל שיעורם בקרב הסטודנטים לעלות.
ראשי המוסדות האלה צפו בתופעה בחשש.
ברבע השני של המאה נעשו ניסיונות לסנן בחשאי את המועמדים.
כשהלחץ גבר, נשברה שיטת חבר-מביא-חבר, והמוסדות עברו לקבל סטודנטים על בסיס של כישורים.
'כישלון' זה חיזק עוד יותר את שליטתם של בוגרי ליגת הקיסוס בצמרת החברה האמריקאית - במדע, בכלכלה, במשפטים ובתקשורת.
למרות שקשה למצוא מספרים רשמיים, נראה שכיום (2006), מעל לרבע מן הסטודנטים בייל ובפרינסטון הם יהודים, ובאוניברסיטת פנסילבניה, שהייתה הראשונה לקבל יהודים ללא כל אפליה, אף יותר מכך.
האוניברסיטאות לא קיבלו נשים בתחילת דרכן, אך לרובן היה קולג' צמוד לנשים.
שילוב מלא היה רק משנות השבעים של המאה העשרים.
יוצאת דופן הייתה קורנל שמיום הקמתה ב-1865 הייתה מיועדת לגברים ונשים.
בין שנות ה-40 וה-70 של המאה 20, האוניברסיטאות צילמו את כל הסטודנטים והסטודנטיות של השנה הראשונה בעירום, כביכול כדי לזהות בעיות בריאותיות.
היסטוריה של הפעילות הספורטיבית בליגה
הטורניר הספורטיבי הראשון בין שני מוסדות אמריקנים להשכלה גבוהה - תחרות סירות משוטים - נערך בניו המפשייר בשנת 1852, והשתתפו בו נבחרות מאוניברסיטת הרווארד ומאוניברסיטת ייל.
שמונה האוניברסיטאות הקימו ליגת פוטבול לא רשמית בשנת 1900, בה שיחקו גם נבחרות האקדמיה של צבא ארצות הברית מניו יורק, האקדמיה הימית של ארצות הברית ממרילנד ואוניברסיטת ראטגרס מניו ג'רזי.
בשנת 1916 נחתם הסכם עקרונות להסדרת ליגת פוטבול בין נשיאי אוניברסיטאות הרווארד, ייל ופרינסטון.
בשנת 1945 חתמו נשיאי שמונה האוניברסיטאות על "הסכם קבוצת הקיסוס", שקבע אמות מידה מוסכמות להפעלת ליגת פוטבול.
בשנת 1954 ההסכם הורחב לכל ענפי הספורט, ובשנת 1956 החלו התחרויות בענפים השונים.
הליגה כוללת 33 ענפי ספורט, לרבות פוטבול וכדורסל.
החל משנת 1956/57 קבוצות של חברי הליגה מתחרות באליפות הליגה במספר ענפי ספורט:
+ מספר קבוצותענף ספורט תחרות גברים תחרות נשיםבייסבול8-כדורסל88ריצת שדה88סיף67הוקי שדה-8פוטבול אמריקאי8-גולף87הוקי קרח66לקרוס78חתירה 77כדורגל88סופטבול-8סקווש88שחייה וקפיצה למים78טניס88אתלטיקה (באולם)88אתלטיקה88כדורעף-8היאבקות6-
בתחרויות אלו קבוצת אוניברסיטת פרינסטון זכתה 476 פעמים ואוניברסיטת הרוורד 415 פעמים.
בענף הכדורסל מובילה אוניברסיטת פרינסטון עם 27 אליפויות.
לאחר כל עונה מוענק פרס לכדורסלן המצטיין של העונה.
מספר כדורסלנים זכו בתואר פעמיים - קרייג רובינסון, קיט מולר, ג'רום אלן, אוגונה אוניקווה, איברהים ג'אבר וג'סטין סירס.
ליגת הצדק היא סדרת אנימציה המבוססת על קבוצת גיבורי-העל הנושאת את אותו שם בהוצאת חברת DC קומיקס.
הסדרה כוללת את הגרסה הכי מפורסמת של הקבוצה.
בישראל שודרה הסדרה בערוץ הילדים.
בעקבות הצלחתן של סדרות האנימציה באטמן: איש העטלף וסופרמן: סדרת האנימציה, החליטה חטיבת האנימציה של האחים וורנר להפיק בשנת 2001 סדרה מצוירת על ליגת הצדק.
מושכות ההפקה הופקדו בידי ברוס טים, האחראי לסדרת האנימציה המצליחה והמהוללת של באטמן.
הסדרה רצה בהצלחה כשתי עונות (52 פרקים) תחת השם "ליגת הצדק: סדרת האנימציה" ושלוש עונות נוספות (39 פרקים) תחת השם "ליגת הצדק ללא גבולות".
בשנת 2019 יצא סרט לבלו ריי בשם "Justice League vs.
Fatal Five" המבוסס על הסדרה.
בסדרת הטלוויזיה שבע הדמויות הראשיות שיסדו את ליגת הצדק הן:
דמויות אורחות שעוזרות לליגה הן:
בעונה השלישית מצטרפים לליגה כמעט כל גיבורי העל של DC קומיקס, לרבות סופרגירל, החץ הירוק, קפטן אטום, הקנרית השחורה ועוד.
הנבלים העיקריים בסדרה הם דמויות של DC קומיקס, רובם מעולמו של סופרמן (לקס לות'ר, דארקסייד, ברייניאק, מונגול ועוד).
נבלים אחרים באים גם מעולמם של שאר חברי הקבוצה.
כאשר לא מדובר בנבלי-על, הליגה נלחמת בחייזרים שונים שמנסים לכבוש את כדור הארץ.
למעט שתי הופעות של הג'וקר (שהוכיח את גאוניותו הרצחנית והווה יריב שקול לליגה), הופעה של הארלי קווין, הופעה של פני חימר והופעה של מלך השעונים ב"ליגת הצדק ללא גבולות" כמעט שאין הופעות של נבלי באטמן בסדרה, דבר הידוע כ"באט-אמברגו".
עוד דמויות הראויות לציון הן סולומון גרנדי - זומבי חסר נשמה; אמנדה וולר, ראש ארגון קדמוס; כנופיית הפוקר המלכותית - כנופיה של פושעי-על הכוללים "אס", "מלך", "מלכה", "נסיך" ו"עשר"; ונדל סאבאג' - נבל-על בן-אלמוות וצמא כוח; גזע בני תאנאגר - אנשי הנץ; לויס ליין ועוד.
בעקבות פלישת חייזרים לכדור הארץ, באים גיבורי על מכל קצוות תבל ומתאחדים כדי לסלק את הפולשים.
באטמן וסופרמן הם הראשונים שמגיבים לאיומים, לאחר שחייזר ממאדים בשם ז'ון ז'ונס מגיע להזהיר אותם מפני הפולשים, שהשמידו את בני מינו.
בהמשך מצטרפים אליהם גם וונדר-וומן, שלא יכולה לשבת בחיבוק ידיים בארץ האמזונות, וכן הפלאש, הפקח הירוק והוקגירל.
הוקגירל מספרת לחבורה שהייתה בלשית בתאנאגר ועקב תאונת שיגור מצאה את עצמה הרחק מעולם הבית שלה.
לבסוף, אחרי שיתוף פעולה של באטמן וז'ון ז'ונס, מצליחה החבורה להשמיד את החייזרים הפולשים ולהציל את כדור הארץ.
הם מחליטים להקים ליגה שתגן על כדור הארץ ותהיה מוכנה לאיומים בסדר גודל שכזה.
באטמן מצטרף לליגה רק כחבר חלקי, אך מממן להם תחנת חלל מתקדמת בשם "מגדל השמירה", ממנה הם מפקחים על כדור הארץ ועל החלל שסביבו.
במהלך העונה הראשונה עוברות על הדמויות מספר התפתחויות:
הפקח הירוק עומד למשפט בעקבות סוד אפל שהתגלה מעברו.
ליגת הצדק חושפת שהופלל ומסכלת מזימה של "ציידי האדם" להשתלט על שומרי היקום, שמפעילים את חיל הפקחים הירוקים בכל רחבי הגלקסיה.
ליגת הצדק מונעת מאקווהמן להכריז מלחמה על האנושות והופכת אותו לבעל-ברית של הליגה.
הנסיכה דיאנה מגורשת מתמיסקרה, ארץ האמזונות, לאחר שהביאה גברים לאי, על מנת למנוע מהאדס לפרוץ מהשאול ולהרוס את העולם.
ז'ון ז'ונס עומד בפיתוי ולא נותן למורגן לה פיי עתק רב עוצמה, למרות שהיא משתמשת בכישוף רב עוצמה, המראה בפניו חזיונות של משפחתו שהוכחדה.
לקס לות'ר, הג'וקר ועוד מספר נבלי-על מתאחדים כדי לגבור על ליגת הצדק.
באטמן מסכל את מזימתם בעורמה.
פלאש וג'ון סטיוארט (הפקח הירוק) משתפים פעולה עם סולובאר, ראש אגף האבטחה של העיר גורילה סיטי, על מנת לסכל את מזימתו של גורילה גרוד.
ליגת הצדק חוזרת אחורה בזמן על מנת למנוע מונדל סאבאג' להשתלט על העולם באמצעות ניצחון של גרמניה במלחמת העולם השנייה בעזרת טכנולוגיה מהעתיד (הליגה עוזרת לבעלות הברית).
בעונה השנייה מתרחשות התפתחויות נוספות:
לקס לות'ר בונה אנדרואיד בשם A.M.A.Z.O.
שמתגלה כחזק מידי גם עבורו וגם עבור ליגת הצדק.
האנדרואיד מאמין שהוא אל ולבסוף יוצא לחפש את גורלו בין הכוכבים.
באטמן ודיאנה מתחילים לפתח משיכה רומנטית אחד לשנייה.
ליגת הצדק מגלה על קיומו של יקום מקביל, בו לות'ר נבחר לנשיא ארצות הברית וסופרמן המקביל מתנקש בו.
בעקבות ההתנקשות ומותו של פלאש המקביל, ליגת הצדק המקבילה הופכת ל"אדוני הצדק" ומנהיגה שלטון דיקטטורי של מדינת משטרה על כדור הארץ.
הם רוצים להשתלט גם על כדור הארץ של היקום "המקורי" (העולם העיקרי בהופעתו בסדרה), אך באטמן ופלאש משכנעים את באטמן המקביל לסייע להם לסכל זאת.
כדי להביס את יריביהם המקבילים ליגת הצדק נאלצת לתת ללקס לות'ר חנינה.
הוקגירל מתמודדת עם רשע עתיק ששימש כאל לגזע שלה, בני תאנאגר.
הוא נתן להם מתמטיקה, ידע, חקלאות ותרבות, אך דרש מהם להקריב לו את נשמותיהם.
היא מצטרפת לאקווה-מן, דוקטור פיית וזומבי שנגנבה נשמתו כדי להילחם באותו רשע.
אותו זומבי, סולומון גרנדי, שבדרך כלל נלחם בליגה, מפתח קשר ייחודי עם הוקגירל, שלבסוף לא יודעת כיצד להתמודד עם כך שהקריב את חייו למענה.
קבוצת נוספת של נבלי-על, בראשות גורילה גרוד, מתאגדת כדי לגבור על ליגת הצדק.
גרוד משתמש בכוחותיו המיוחדים על מנת לזרוע שנאה ולהפריד בין חברי הליגה.
לבסוף ז'ון ז'ונס וג'ון סטוארט מסכלים את המזימה.
בזמן שבאטמן מסכל מזימה קטלנית של כנופיית הפוקר המלכותית והג'וקר, הוקגירל והפקח הירוק מפתחים ביניהם רומן ואף מתנשקים.
משלחת של בני תאנאגר מגיעה לכדור הארץ ומציעה לבנות עליו מגן שדה-כוח כנגד פלישה של גזע חייזרי אכזר.
הוקגירל מגלה לחבריה שהיא הייתה סוכנת חשאית מטעם הצבא התאנאגרי ולא הגיעה לכדור הארץ בטעות, כפי שסיפרה בהתחלה.
הוקגירל חוברת מחדש לצבא התאנאגרי ואף מסייעת לו ללכוד את חברי ליגת הצדק, לאחר שבאטמן מגלה שבני תאנאגר רימו את בני האדם ושיקרו להם.
ליגת הצדק מצליחה לברוח וכאשר הם מנסים להתארגן מחדש, הוקגירל מגלה שכוונותיהם האמיתיות של בני מינה כוללים בניית מחולל שער בין-כוכבי שישמיד את כדור הארץ בזמן שישגר את הצי התאנאגרי להתקפת מחץ על אויביהם.
היא נקרעת בין נאמנותה לתאנאגאר ולנישואיה עם הרו טאלק, לבין אהבתה לג'ון סטיוארט (הפקח הירוק) וכדור הארץ.
לבסוף, היא מגלה את האמת לליגת הצדק, שמצליחה לסכל את המזימה בקושי רב.
הפקח הירוק והליגה כועסים עליה בעקבות בגידתה, והיא מחליטה להתפטר על מנת למנוע מהם את ההחלטה הקשה בדבר הדחתה.
העונות השלישית והרביעית של הסדרה המצוירת (תחת השם: "ליגת הצדק ללא גבולות") נסובות סביב ליגת הצדק המורחבת וארגון ממשלתי מסתורי בשם פרויקט קדמוס.
בעקבות השמדת "מגדל השמירה" וההדיפה הקשה של הפלישה התאנאגרית, פתחה ליגת הצדק את שעריה לכל גיבור-על והפכה לכוח הצבאי החזק ביותר על כדור הארץ.
הליגה המורחבת כוללת עשרות גיבורי-על ומאות אנשי צוות רגילים שכפופים לשליטתם של השביעיה המייסדת (הוקגירל לבסוף חוזרת לליגה).
ממשלת ארצות הברית מודעת לעובדה זו וחוששת מהיום שבו ליגת הצדק תפנה כנגדם ותרצה את השליטה לעצמה.
מסתבר שהממשלה הייתה מודעת ל"אדוני הצדק" ביקום המקביל ולניסיון ההשתלטות שלהם, ודבר נוסף שחיזק את חששם היה השימוש של ליגת הצדק בתותח לייזר רב-עוצמה שהותקן על "מגדל השמירה" בחשאי, כנגד איום פלישה מהחלל החיצון.
בעקבות חששות אלה מקימה הממשלה את פרויקט קדמוס ומפקידה בראשו את אמנדה וולר.
מטרת הפרויקט היא לפתח אמצעי הגנה לאנושות כנגד ליגת הצדק.
בפועל הפרויקט מתמקד בננוטכנולוגיה, ביולוגיה מולקולרית והנדסה גנטית על מנת לפתח כלי נשק ולוחמים שיוכלו להביס את ליגת הצדק.
בין השאר מפתחת הקבוצה שיבוט של סופרגירל בשם גאלאטיאה, קבוצה של גיבורי-על החיים רק מספר חודשים וניתנים לשכפול רב-פעמי, חליפת הרס קטלנית, את כנופיית הפוקר המלכותית Royal Flush Gang וכן את דומסדיי.
פרויקט קדמוס נעזר במימון מלקס לות'ר, שעבר שיקום בעקבות הרעלת קריפטונייט (חומר שהגיע מקריפטון, הכוכב של סופרמן) והחליט לנצל את הונו העצום כדי לעזור לחברה.
הממשל והחברה מאמצים בחום את לות'ר הנדבן ואף תומכים בו כאשר הוא מציג את מועמדותו לנשיאות ארצות הברית.
לות'ר מצליח לשטות בסופרמן ולגרום לליגה לאבד את אמון האנושות.
בפרקי הסיום של העונה הרביעית, לות'ר משתלט על התותח של "מגדל השמירה", יורה בו ובכך גורם להכרזת מלחמה על ליגת הצדק.
השביעיה המייסדת (למעט באטמן) מסגירה את עצמה בזמן שהגיבורים הזוטרים נאלצים להגן על "מגדל השמירה" מפני מתקפה של קדמוס, הכוללת טילים ועשרות שיבוטי-על.
בינתיים, באטמן מצליח להגיע אל אמנדה וולר ולחשוף בפניה את האמת ובכך שמדובר במזימה של לות'ר להפליל את הליגה.
כאשר השניים באים לעצור אותו הם מגלים שלות'ר שימש כפונדקאי לברייניאק חסר הגוף, שניסה להשתמש בטכנולוגיה של קדמוס על מנת לבנות לו את הגוף של A.M.A.Z.O.
וולר והליגה מצליחים לסכל את המזימה, בעיקר הודות לפלאש, שמגלה את "כוח המהירות" ומצליח לפרק את ברייניאק מתוך לות'ר, באמצעות תהודה.
פרק הסיום של העונה הרביעית חושף את מוצאו הגנטי של טרי מקגינס, נער שהפך ליורשו של באטמן בסדרה "באטמן: הדור הבא".
ליגת הקיץ הישראלית היא ליגת כדורסל המשוחקת בישראל בחודשי הקיץ בזמן הפגרה בין העונות.
הליגה התקיימה לראשונה בראשית שנות ה-90 של המאה ה-20 ביוזמתו של אריה מליניאק אך הופסקה וחזרה להתקיים ב-2010 ביוזמת מנהלת ליגת העל בכדורסל.
לאחרונה חזרה להתקיים בשנת 2017 על ידי יפתח בוכמן והיא פועלת מאז במספר ערים ברחבי הארץ בשיטת ליגות מקומיות כאשר מקומות 1 ו-2 עולות לשלב שמינית גמר ארצי.
מטרת הליגה היא לתת במה לשחקנים צעירים וכן לתת מענה לקהל המחכה לפתיחת משחקי העונה הבאה.
הליגה חודשה באוגוסט 2010 בהשתתפות 4 קבוצות.
כל קבוצה נקראת על שם הספונסר הראשי שלה: AND1, וואלה!
המשחקים התקיימו בבית מכבי בראשון לציון בתחילת חודש אוגוסט 2010. המשחקים שודרו באתר ONE.הליגה התנהלה כבית אחד, כל קבוצה שיחקה נגד כל קבוצה פעם אחת - 2 הקבוצות שסיימו במקום הראשון והשני מתחרות על המקום הראשון במשחק הגמר, והקבוצות במקום השלישי והרביעי מתחרות על מקום 3-4.
השחקנים המשתתפים בקבוצות היו שחקנים ישראלים בעיקר צעירים המשחקים בליגת העל ובליגה הלאומית.
באליפות הליגה זכתה קבוצת "ג'פניקה" בהובלת עמית תמיר ואבי בן-שימול.
בסגנית האלופה "מעדני מיקי" בלטו מאיר טפירו ומורן רוט.
למקום השלישי הגיעה "AND1" בה שיחק עודד שעשוע, למרות שסיימה את הבית במקום האחרון.
למקום האחרון הגיעה קבוצת "וואלה!
טורס" עם אבי סוכר, שסיימה במקום השלישי את שלב הבתים.
ליגת הקיץ 2017- החלה להתקיים באולם עירוני ט' שבתל אביב והשתתפו בה 8 קבוצות.
בשיטת 2 בתים ולאחר מכן פיינל פור.
בין השמות הבולטים שנטלו חלק: כרמל בוכמן, איתן רוטנברג, אבי אליהו, אילן ברקוביץ', רז אלבז.
ליגת הקיץ 2019- התקיימה ב-5 ערים במקביל ברחבי הארץ (דימונה, ירושלים, קריית ביאליק, גבעת שמואל ופתח תקווה) בהשתתפות 24 קבוצות, בגילי נערים ובוגרים.
קבוצת "חיפה לחיפאים" זכתה במקום הראשון ונהנתה מחופשה קבוצתית ברודוס.
ליגת הקיץ 2020- צפויה להתקיים ב-8 ערים ברחבי הארץ, ב-4 קטגוריות גיל: ילדים, נערים, נוער ובוגרים.
ליגת הקיץ של ה-NBA הוא שם כולל לתחרויות של ליגות כדורסל אמריקניות חצי מקצועניות אשר מאורגנות על ידי ליגת ה-NBA לאחר סיום העונה בליגה.
מטרתן של הליגות היא לתת במה לשחקנים צעירים מתוך ה-NBA ומחוצה לו, על מנת שיצברו ניסיון וישתפרו לקראת תחילתה של העונה החדשה.
בעבור שחקנים רבים מחוץ ל-NBA, מהווה ליגת הקיץ במה המשמשת לחשיפתם בפני סקאוטים מכל רחבי העולם.
ליגת הקיץ נחשבת להתחלת הדרך ב-NBA עבור שחקנים שנבחרו בָּדראפט או כאלה המעוניינים להצטרף לליגה מבלי להיבחר בְּדראפט.
ליגת הקיץ בלאס וגאס היא היחידה שנקראת באופן מילולי "ליגת הקיץ של ה-NBA", על אף ששלושתן נמצאות תחת פיקוחה של הליגה.
לכל ליגה מספר קבוצות ומספר משחקים שונה.
לעומת זאת, ישנם כמה חוקים כלליים החלים על כל הליגות:
סגלי הקבוצות נקבעים על ידי הסכמים חד פעמיים בין הקבוצות לשחקנים, והם צריכים להיסגר לפני פתיחת הליגה.
כל קבוצה רשאית להחתים על חוזה כל שחקן חופשי לאחר סיום ליגת הקיץ, ללא קשר לקבוצה ששיחק בה במהלך הליגה.
ישנם שני סוגים של משחקים: משחקי טורניר ומשחקים שאינם חלק מהטורניר.
המשחקים אורכים 40 דקות כל אחד, ולא 48 כפי שנהוג ב-NBA.
במשחקים שאינם חלק מהטורניר כל הארכה שבאה אחרי ההארכה הראשונה תסתיים בשיטת מוות פתאומי - הקבוצה הראשונה לקלוע סל מנצחת.
מבנה ליגת הקיץ של יוטה ג'אז
בליגה זו משחקות ארבע קבוצות קבועות - יוטה ג'אז, בוסטון סלטיקס, פילדלפיה 76' וסן אנטוניו ספרס.
הליגה לא מכתירה אלופה אלא מפגישה בין כל ארבע הקבוצות במשך שלושה ימים פעילים מתוך ארבעה (ישנה הפסקה של יום אחד בין יום המשחקים האחרון לשניים הראשונים), שבהם יש שני משחקים בכל יום.
מבנה ליגת הקיץ המקצוענית של אורלנדו
בליגה זו שיחקו שמונה קבוצות משתנות ושתיים קבועות - אורלנדו מג'יק בצבע כחול ובצבע לבן, שהן מארחות הטורניר.
במשך ששת הימים הראשונים של התחרות כל קבוצה שיחקה חמישה משחקים, וביום האחרון, הנקרא "יום האליפות", התקיימו משחקי דירוג על מקומות 1, 3, 5, 7 ו-9 בין הקבוצות שסיימו את ששת הימים הראשונים במיקום שעליו משחקים או מקום אחד מתחתיו.
בסופו של יום זה הוכתרו אלופה ו-MVP של הטורניר.
הליגה חדלה להתקיים בקיץ 2018.
מבנה ליגת הקיץ של לאס וגאס
בליגה זו משחקות 32 קבוצות NBA משתנות ונבחרת של שחקנים מקבוצות שונות בליגת הפיתוח של ה-NBA.
בחמשת הימים הראשונים כל קבוצה משחקת שלושה משחקים במסגרת הטורניר, ואז נערך דירוג לפי שיטה מיוחדת שבה מקבלים נקודה על כל רבע שנוצח על ידי הקבוצה.
הקבוצות שמדורגות במקומות 9–24 בסיום שלושת המשחקים הראשונים משחקות בסיבוב הראשון בשיטה שבה הקבוצה המדורגת במקום 9 משחקת נגד מקום 24, 10 משחקת נגד 23 וכן הלאה.
לכל סיבוב נוקאאוט שכזה (ישנם חמישה בסך הכל, כולל חצי הגמר והגמר) מוקדש יום אחד.
הקבוצות שמדורגות במקומות 1–8 נכנסות ישר לסיבוב השני, כשנשארות 16 קבוצות שמשחקות באותה שיטה, כשהמנצחות בסיבוב הראשון מדורגות לפי המיקום הגבוה יותר מהדירוג של הקבוצות ששיחקו אחת נגד השנייה בסיבוב הראשון.
ברבע הגמר הקבוצות משחקות באותה שיטה, כך גם בחצי הגמר ובגמר.
לאחר הגמר מוכרזים האלופה, ה-MVP של הליגה וה-MVP של האליפות.
בליגה זו משוחקים גם משחקים שלא במסגרת הטורניר, כדי לממש את מטרתו המקורית של הטורניר – צפייה של סקאוטים ותצוגת יכולות משחק של כל השחקנים.
ליגות קיץ התקיימו באמריקה במשך שנים רבות, הבולטות שבהן שלא נתייחס אליהן כאן היו בדטרויט, לוס אנג'לס, בוסטון, אטלנטה, ניו יורק וסן אנטוניו.
ליגות אלו אף פעם לא התקיימו באופן מסודר וגם לא תחת פיקוחה הרשמי של ליגת ה-NBA, עד הקמת ליגת הקיץ של לאס וגאס, שהייתה הליגה הראשונה הנתמכת על ידי הנהלת ה-NBA והקומישינר שלה וגם מוכרת רשמית על ידי הליגה ומאורגנת על ידה.
להלן ההיסטוריה של הליגות אשר משוחקות כיום תחת מסגרת ליגות הקיץ של ה-NBA.
ליגת הקיץ של יוטה ג'אז
ליגה זו היא ליגת הקיץ הראשונה שנוסדה בענף הכדורסל בארצות הברית בהקשר של ה-NBA.
הוקמה כמפעל שנקרא טורניר הרי הרוקי כשהכוונה היא למעין תערוכת כישרונות שמתקיימת בצורת ליגה.
מפעל זה התקיים לראשונה בקיץ של 1984, ואורגן על ידי קבוצת יוטה ג'אז מה-NBA.
שם המפעל הושפע ממיקומה של יוטה בסמיכות להרי הרוקי במרכז ארצות הברית, שגם הופיעו בסמלה של יוטה ג'אז בין 1996 ל-2016. בשנותיו הראשונות שימש הטורניר כמפעל קשרי קהילה של הקבוצה, שבו השתתפו קבוצות כדורסל של קולג'ים מהאזור.
המשחקים התקיימו באולמות של תיכונים וקולג'ים באזור ובאולמה של יוטה, הדלתא סנטר.
לקראת עונת 1990 הוזמנו שלוש קבוצות NBA להשתתף במפעל עם סגלים משלהן, יחד עם הג'אז.
במהלך כ-20 השנים שלאחר מכן השתתפו בין 4 ל-16 קבוצות NBA בטורניר בכל קיץ, כשמשתתפות בה לעיתים קבוצות מחוץ לליגה, כמו נבחרת הכדורסל של איראן ובורג'יו קבאלגרי, כמו גם נבחרות מליגת הפיתוח של ה-NBA.
המפעל המשיך להתקיים עד שנת 2008, שלאחריה נסגר בגלל חוסר במשתתפים.
לבסוף המפעל הוקם מחדש בעונת 2015 תחת מסגרת ליגות הקיץ של ה-NBA, כטורניר משני בו משחקות ארבע קבוצות על פני ארבעה ימים הנקרא "ליגת הקיץ של יוטה ג'אז".
ליגת הקיץ המקצוענית של אורלנדו
הליגה הראשונה שהשתתפות קבוצות NBA בה היוותה חלק ממטרתה המקורית הייתה ליגת הקיץ המקצוענית של אורלנדו, שנוסדה בקיץ שלאחר עונת 2000/2001 ב-NBA.
הליגה הייתה אחת משלוש הליגות המרכזיות של תחילת שנות ה-2000, כשהשתיים האחרות היו הליגה שביוטה ועוד ליגה בבוסטון.
הליגה באורלנדו התחילה להכתיר אלופות רק בעונת 2013, כשהראשונה שבהן הייתה קבוצת ליגת הקיץ של אוקלוהמה סיטי ת'אנדר.
בסיום עונת התחרות הופסקה, ובמקומה נוסדה ליגת הקיץ של סקרמנטו, תחת הכותרת "ליגת הקיץ קליפורניה קלאסיק" .
ליגת הקיץ של לאס וגאס
ליגת הקיץ של לאס וגאס הוקמה ביוזמתו של סוכן השחקנים והמנהלים וורן לגארי, שדחף להקמת ליגת קיץ מרוכזת ורשמית של ה-NBA.
לגארי שוחח על הרעיון להקים ליגה בלאס וגאס עם סגן הנשיא של הליגה לענייני כדורסל, שבתורו העביר זאת לקומישינר ה-NBA דאז, דייוויד סטרן, שסירב בתוקף לרעיון.
לאחר ארבע שנים של ניסיונות כושלים של לגארי לשכנע את העומד בראש ה-NBA, הוא הצליח להיפגש איתו בפברואר 2004 ולשכנע אותו לתת אור ירוק למיזם, מה שלבסוף אכן קרה, עקב טיעוניו של לגארי בנוגע למס הנמוך בלאס וגאס ובנוגע לפוטנציאל התיירותי והכישרוני שטמון בעיר.
החסות הראשונה של הליגה הייתה מחברת ריבוק.
המשחקים התקיימו באולם הקוקס פביליון באוניברסיטת נבדה בלאס וגאס (UNLV).
בעונה הבאה הליגה העלתה את כמות הצופים שלה מכ-8,000 לכ-20,000, ולליגה נוספו 12 קבוצות נוספות.
בעונת 2006 כמות הצופים עלתה לכ-27,000, והליגה חתמה לראשונה על הסכם חסות עם שותפה מסחרית רשמית של ה-NBA, חברת טושיבה.
עונת 2007 היוותה קפיצת מדרגה מסחרית מבחינת הליגה, לאחר שכשקבוצת ניו יורק ניקס הצטרפה לליגה נחתם הסכם זכויות שידור של המשחקים עם ערוץ הטלוויזיה שלה, MSG Network.
בנוסף ל-MSG גם גוף השידור הרשמי של הליגה, NBA TV, שידר מלאס וגאס באותה עונה.
בנוסף, המשחקים התרחבו לאולם המרכזי בקמפוס, מרכז תומאס ומאק .
הליגה הלכה והתפתחה, עד שבעונת 2013 מספר הצופים הגיע לכ-62,000, ומספר הקבוצות ל-22. על פי לגארי, נכון לשנת 2014, עלויות התפעול הכוללות של הליגה מגיעות לכמיליון דולרים, וההשפעה הכלכלית שלה על העיר לאס וגאס מסתכמת בכ-30 מיליון דולרים.
מאז עונת 2015 משתתפות בליגה 24 קבוצות, שמשחקות 67 משחקים על פני אחד עשר ימים.
מאז עונת 2015 מקבלת הליגה חסות מחברת סמסונג.
האלופה לעונת 2015 הייתה קבוצת ליגת הקיץ של סן אנטוניו ספרס, שאימנה בקי האמון, שבעונת ה-NBA שקדמה לליגה הפכה לאישה הראשונה שמשמשת בתפקיד עוזרת מאמן ב-NBA.
MVP ליגת הקיץ של וגאס
בליגה השתתפו מספר ישראלים לאורך השנים, הראשון מבניהם היה מאיר טפירו שהופיע במדי המיאמי היט בליגת הקיץ של אורלנדו (2003) ושנה מאוחר יותר גם יניב גרין זכה לכבוד כשהופיע בליגת הקיץ של מינסוטה במדי הדטרויט פיסטונס.
אחריהם הופיעו גם יותם הלפרין במדי סיאטל סופרסוניקס (2006, ליגת הקיץ ביוטה) וליאור אליהו (2007 במדי יוסטון רוקטס ו-2012, עם המינסוטה טימברוולבס), שון דאוסן (וושינגטון ויזארדס ב-2016 וברוקלין נטס ב-2018), איגור קולשוב (מינסוטה ב-2018) ויובל זוסמן (קליבלנד קאבלירס ב-2019) שהופיעו כולם בליגת הקיץ של לאס וגאס.
עמרי כספי (סקרמנטו קינגס 2009 ו-2010), גל מקל (דאלאס מאבריקס 2013 ו-2014) וטי ג'יי ליף (אינדיאנה פייסרס ב-2017 ו-2018) הופיעו בליגת הקיץ לאחר שחתמו על חוזים מובטחים בקבוצותיהם.
שחקנים ישראלים נוספים שהופיעו בליגות הקיץ השונות: דייוויד בלו בליגת הקיץ של לונג ביץ' במדי סקרמנטו ב-2004 ובמדי ממפיס גריזליס בליגת הקיץ של לאס וגאס ב-2007, סילבן לנדסברג ב-2010 (סקרמנטו) וב-2012 (מינסוטה) וטי ג'יי קליין במדי המילווקי באקס ב-2018 ו-2019.
בליגת הקיץ של 2021 שיחקו ים מדר ומקס היידגר, מדר עבור הבוסטון סלטיקס והיידגר עבור האטלנטה הוקס, בעוד הווישנגטון וויזארדס החליטו כי דני אבדיה לא יישתתף בליגת הקיץ.
ב-2022 הופיע גבי צ'אצ'אשוילי במדי אלופת ה-NBA גולדן סטייט ווריורס, לאחר שעבר מחנה מקדים, בעוד ים מדר ויתר על הזימון שקיבל מבוסטון.
ליגת הצדק האפל היא קבוצה בדיונית של גיבורים על-טבעיים המופיעה בחוברות קומיקס ביקום DC קומיקס.
הקבוצה הופיעה לראשונה באתחול המחודש שנעשה ליקום DC לאחר אירועי פלאשפוינט, בחוברת Justice League Dark #1 מספטמבר 2011, ונוצרה על ידי הכותב פיטר מיליגן והמאייר מיקל ג'אנין.
החל מהחוברת התשיעית, הכותב ג'ף למיר הצטרף ככותב ראשי.
סדרת הקומיקס מקבצת יחדיו מספר דמויות היישר מיקום ורטיגו, חותם מבית DC קומיקס, העוסקות בפעילות על-טבעית ואשר טיבם הוא אפל יותר מאשר קבוצת ליגת הצדק המקורית.
מבין הדמויות נמנים ג'ון קונסטנטין, זטאנה, דדמן, מאדאם קסנדו, אורכידאה שחורה, אמתיסט ואנדרו בנט.
סדרת הרפתקאותיהם של חברי הקבוצה החלה במיני סדרה בת שלושה חלקים בשם "החיפוש אחר היצור מן הביצה", אשר עקבה אחר מאורעות היום הבהיר ביותר משנים 2010–2011. במיני סדרה זו, ג'ון קונסטנטין עורך חיפוש אחר אלק הולאנד, היצור מן הביצה אשר חזר לחיים, ועזרו לו בחיפושיו סופרמן, באטמן וזטאנה.
המיני סדרה העוקבת, "השבעה הסודיים", נכתבה על ידי מיליגן כחלק מאירועי הקרוסאובר "פלאשפוינט" אשר הביאו לאתחול יקום DC.
מיני סדרה זו כללה את הדמויות מכשפת ושייד, האיש המשתנה, וכן הציגה דמות חדשה בשם מיינדוורפ.
לקבוצה יצא עיבוד לאנימציה בשם ליגת הצדק האפל, הסרט שוחרר ב-24 בינואר 2017 כחלק מיקום האנימציה של DC קומיקס.
הבמאי גיירמו דל טורו הודיע בריאיון לתקשורת כי הוא עובד על עיבוד קולנועי לסדרת הקומיקס, וכי הוא שכר תסריטאי לעבוד על תסריט, אך ממתין לאישור מאולפני האחים וורנר ומחברת DC קומיקס.
בין החברים המרכיבים את הקבוצה נמנים ג'ון קונסטנטין, הספקטר, היצור מן הביצה, זטאנה, פנטום סטריינג'ר ודדמן בין היתר.
בדצמבר 2014, דל טורו ציין כי כתיבת התסריט הסתיימה ורמז כי ייתכן והסרט יהווה חלק מהיקום הקולנועי של DC.
באוגוסט 2016, דאג ליימן נשכר לביים את הסרט, וזאת כאשר מייקל גיליו יכתוב את התסריט וכאשר סקוט רודין יפיק את הסרט.
דמויותיהם של היצור מן הביצה, מאדאם קסנדו ופנטום סטריינג'ר מופיעות בסדרת הרשת היצור מן הביצה.
הסדרה יצאה בשלושה אוגדנים המכילים את חוברות הקומיקס שיצאו עד כה:
1: In the Dark - ליגת הצדק האפל, כרך ראשון: בצללים (חוברות 1–6).
2: The Books of Magic - ליגת הצדק האפל, כרך שני: ספרי הקסם (חוברות 7–13, חוברת ספיישל מספר 0 + חוברת שנתית).
2: Rise of the Vampires - אני, ערפד, כרך שני: עליית הערפדים (חוברות 7-8; אני, ערפד 7–12).
Forever Evil: Blight - רוע נצחי: שידפון (חוברות 24-29; קונסטנטין 9-12; שילוש החטא: פנדורה 6-9; שילוש החטא: פנטום סטריינג'ר 14–17)
4: The Birth of Evil - ליגת הצדק האפל, כרך רביעי: לידתו של הרוע (חוברות 22–29)
5: Paradise Lost - ליגת הצדק האפל, כרך חמישי: גן עדן אבוד (חוברות 30-34; ליגת הצדק האפל: קץ העתיד #1)
ליגת הצדק היא קבוצה בדיונית של גיבורי על המופיעה בחוברות הקומיקס של חברת DC קומיקס.
לאורך השנים, הקבוצה הייתה מורכבת ממספר גדול של דמויות.
הוקגירל שיארה הול Justice League of America #146 שוכתבה מחדש כהוקגירל מתור הזהב זטאנה זטאנה זטארה Justice League of America #161 פעילה נכון להיום בליגת הצדק האפל.מגויסי שנות ה-80 פיירסטורם רוני ריימונד ומרטין סטיין Justice League of America #179 רוני ריימונד פעיל, יחד עם ג'ייסון ראש.
מרטין סטיין מת בחוברת Brightest Day #22צוות דטרויטפעל למשך מספר שנים באמצע שנות ה-80 בעקבות התפרקות הקבוצה המקורית.
הצוות כלל את אקווהמן, זטאנה, האיש המוארך, הצייד ממאדים ובהמשך גם באטמן, נוסף לחברים הבאים: קומנדר סטיל האנק הייווד השלישי Justice League of America Annual #2 נהרג בחוברת Justice League of America #38 ויקסן מארי ג'ייב מק'קייב פעילה בקבוצת "ליגת הצדק בע"מ".
כוחותיו הוסרו בחוברת Justice Society of America Vol.3 #23 דוקטור פיית קנט נלסון נהרג בחוברת Book of Fate #1. גרין לנטרן גאי גרדנר פעיל בכותרי "חיל הפקחים הירוקים" ו"ליגת הצדק בע"מ".
מיסטר מיראקל סקוט פרי Justice League #1 נהרג בחוברת Death of the New Gods #8, הוחזר לחיים, אך הועבר לארץ-51 בחוברת Final Crisis #7. דוקטור לייט קימיו הושי פעיל בוסטר גולד מייקל קרטר Justice League #4 פעיל ב"ליגת הצדק בע"מ".
קפטן אטום נתניאל אדם Justice League International #7 פעיל רוקט רד 7 ולדימיר מיקויין התגלה כצייד מאדים קיבורג.
קרח טורה אולפסדוטר נהרגה בחוברת Justice League Task Force #14, הוחזרה לחיים בחוברת Birds of Prey #104. הוקמן פל אנדר Justice League International #19 שוכתב מחדש.
במקור קאטאר הול מתור הכסף.
התגלה כבוגד ונהרג בחוברת Hawkman Vol.4 #48. הוקוומן שרון פארקר שוכתבה מחדש.
במקור שיארה הול מתור הכסף.
נהרגה בחוברת Hawkworld Vol.2 #23. הציידת הלנה ברטינלי Justice League America #30 פעילה בציפורי הטרף.
דוקטור פיית לינדה שטראוס Justice League America #31 נהרגה בחוברת Dr.
Fate #24. פלאש ג'יי גאריק Justice League America #78 פעיל בחברת הצדק של אמריקה.ליגת הצדק אירופה אנימל מן באדי בייקר Justice League International #24 פעיל פלאש וולי וסט פעיל מטאמורפו רקס מייסון פעיל בקבוצת "אאוטסיידרס".
איש המחר קלרה קנדל JLA #5 הושמדה בחוברת JLA #5, חזרה כבת אנוש בחוברת Trinity #52. אזטק קורט פלקונר Aztek #10 נהרג בחוברת JLA #41. החץ הירוק קונור הוק JLA #9 פעיל אורקל ברברה גורדון JLA #16 פעילה כבאטגירל.
איש הפלסטיק פטריק אובריאן פעיל סטיל ג'ון הנרי איירונס פעיל זוריאל פעיל וונדר וומן היפוליטה פעילה כמלכת האמזונות.
ביג ברדה ברדה פרי JLA #17 נהרגה בחוברת Death of the New Gods #1, הוחזרה לחיים אך הועברה לארץ-51 בחוברת Final Crisis #7. איש השעה מת'יו טיילר JLA #26 יצא מכלל פעולה בחוברת JSA #66. ג'ייד ג'ניפר-לין היידן JLA #27 גויסה ככוח גיבוי.
ג'סי קוויק ג'סי צ'יימברס Flash Vol.2 #140 פעילהחברים חדשים משנים 2000-2001 נייטווינג / באטמן דיק גרייסון JLA #69 פעיל כנייטווינג.
הוקגירל קנדרה סונדרס נהרגה ב-Blackest Night #1, נטמעה בתוך שיארה הול שהוחייתה מחדש.
אטריגן ג'ייסון בלוד פעיל גרין לנטרן ג'ון סטוארט JLA #76 פעיל בחיל הפקחים הירוקים.לאחר המשבר האינסופי, במהלך 52 פיירסטורם ג'ייסון ראש, בין היתר 52 #24 פעילהמארחת גהנה נהרגה בחוברת Blackest Night #3. התמזג עם רוני ריימונד.
2 #12. אקווהמן אורין / ארתור קורי חבר מייסד סייבורג ויקטור סטון חבר מייסד הצייד ממאדים ז'ון ז'ונס / ג'ון ג'ונס Justice League Vol.2 #8 הצטרף אך התקיף את ליגת הצדק ועזב.
חבר לשעבר של משמר הסערה.
נכון להיום חבר בליגת הצדק של אמריקה.
אטום רונדה פינאדה Justice League Vol.2 #18 אשת האלמנטים אמילי סאנג פיירסטורם רוני ריימונד / ג'ייסון ראש ליגת הצדק של אמריקה, ה-52 החדשיםבעקבות אירועי "כס המלכות של אטלנטיס", קבוצה חדשה הוקמה בידי אמנדה וולר וסטיב טרבור.
הוקמן קאטאר הול Justice League of America Vol.3 #1 קטאנה טאטסו ימאשירו חברה לשעבר של ציפורי הטרף וייב פרנסיסקו "סיסקו" ראמון סטארגירל קורטני ויטמור גרין לנטרן סיימון באז קאטוומן סלינה קייל החץ הירוק אוליבר "אולי" קווין
ליגת הצדק - הדור הבא היא סדרת גיבורי-על מונפשת אמריקאית.
במהלך הפאנל של הסדרה בכנס סן דייגו קומיק-קון לשנת 2019 אישרו היוצרים כי הסדרה תחודש לעונה רביעית.
למרות שמה, הסדרה אינה מתבססת לגמרי על סדרת הקומיקס מאת פיטר דייוויד, אלא מהווה אדפטציה ליקום DC כולו, עם התמקדות בגיבורי-על מתבגרים המרכיבים צוות חשאי, ואשר משמשים כמקביליהם של חברי ליגת הצדק הבוגרים.
ב-16 באוקטובר 2021 שני הפרקים הפותחים את העונה הרביעית עלו לשידור בשירות הסטרימינג של HBO Max, תחת השם ליגת הצדק - הדור הבא: פאנטומים (Young Justice: Phantoms).
בישראל העונה הראשונה עלתה בפברואר 2013 לערוץ הילדים.
חברי ליגת הצדק יוצאים לעצור את ווטאן המכשף מלחסום את השמש.
רובין, קיד פלאש ואקוולאד יוצאים לכבות שריפה בבניין של פרויקט קדמוס, פרויקט מחקר גנטי שנמצא בוושינגטון.
הם מגלים שהפרויקט מייצר גנומורפים, יצורים שנוצרו מהנדסה גנטית, ואת סופרבוי, השיבוט הצעיר של סופרמן.
ארבעת הצעירים מביסים את בלוקבסטר ומחריבים את בניין הפרויקט.
למרות שסופרמן, באטמן, אקוומן ופלאש אינם מרוצים מכך שהצעירים פעלו נגד הוראותיהם, הם מסכימים להרכיב צוות שיהיה כפוף להם ושולחים אותם למשימות.
הצייד ממאדים מצרף את מיס מאדים לקבוצה.
רוי הרפר / ספידי, שציפה להצטרף לליגת הצדק, לא מצטרף לקבוצה.
הפרק זכה בפרס אמי על הישגים בתחום האנימציה.
החץ הירוק מצרף את ארטמיס לקבוצה.
חברה סודית של נבלי-על בשם "האור" עומדת מאחורי פשעים, והיא כוללת את ונדל סאבאג', ראס-אל-גול, לקס לות'ר, אדון האוקיינוס, מנטה שחורה, מלכת הדבורים, המוח וקלריון הילד המכשף.
קבוצה זו היא למעשה מועצת המנהלים של פרויקט קדמוס.
בסוף העונה הראשונה מתגלה שהחץ האדום הוא שיבוט של ספידי המקורי ששובט על ידי האור.
הוא מכניס את ליגת הצדק תחת השליטה של סאבאג'.
הצוות מגלה את זה ומשחרר את הליגה משליטתו.
בסוף הפרק האחרון מתברר שוונדר וומן, הצייד ממאדים, באטמן, סופרמן, הוקוומן וגרין לנטרן נעלמו למשך 16 שעות בלי שהצוות ידע איפה הם נמצאים.
העונה השנייה מתרחשת כחמש שנים לאחר מאורעות העונה הראשונה.
הליגה מגלה שבזמן שנשלטה על ידי קבוצת "האור", סופרמן, באטמן, וונדר וומן, גרין לנטרן, הצייד ממאדים והוקוומן נלקחו לכוכב בשם רימבור במשך שש עשרה השעות שבהן נעדרו ויצרו לליגה שם רע בכל הגלקסיה.
בסוף הפרק הראשון, חברי ליגת הצדק יוצאים לרימבור כדי לטהר את שמם.
בינתיים, שאר הליגה מטפלת בפלישתו של גזע חייזרי בשם "המגיעים" לכדור הארץ.
בהמשך מגיע נכדו של הפלאש מהעתיד, בארט אלן, שמאמץ לעצמו את הזהות אימפולס ועוזר לפלאש לטפל בנייטרון, תוצר ניסוי של חייזרים על אדם באמצעות מוטגן (גן מיוחד שמאפשר לפתח כוחות על בעקבות טראומה)בסוף אימפולס נתקע בזמן הנוכחי (שנת 2015).
בפרק 9 אקוולאד שותל פצצה חייזרית בהר הצדק שמחריבה אותו לגמרי.
אף גיבור אינו נהרג אבל אימפולס, ביסט בוי והחיפושית הכחולה נחטפים ומובלים לחללית של "המגיעים" שמתבררים כשותף המסתורי של "האור".
בסוף העונה, אקוולאד וארטמיס חוזרים לליגה באופן רשמי ווולי וסט הקיד פלאש הנוכחי מקריב את עצמו כדי להציל את כדור הארץ מהרס מוחלט.
אירועי העונה השלישית מתרחשים שנתיים לאחר אירועי העונה הקודמת.
אקוולאד הופך לאקוומן, באטמן, בלאק לייטינג וגיבורים רבים מחליטים לפרוש מליגת הצדק בעקבות סירובו של האו"ם להתנגד לסחר שנעשה על המטה-אנושיים בביצועו של לקס לות'ר במטרה שישמשו כנשק במטרה לכך שיגרמו להרס המוני.
בעקבות ההתפטרות ההמונית, מחליט נייטווינג להקים את האאוטסיידרים, אליו מצטרפים סופרבוי, ארטמיס וברק שחור.
ימים לאחר מכן, מתגלה כי בממלכת מרקוביה ישנה התנגדות גורפת לסחר במטא אנושיים, אך מתגלה כי מלך ומלכת הממלכה נרצחים בידי מטה אנוש ואילו הנסיכה נחטפת ומאז נחשבת כנעדרת.
כמו כן, לקבוצה מסייעת הלגה ג'ייס, מדענית בכירה בממלכת מרקוביה בעבר עם מטרות משלה הקשורות למטא.
כמו כן, היילו וסייבורג יודעים שחייהם תלויים בפריטים הנקראים קופסת אם וקופסת אב.
בקופסאות הללו מתעניינת גראני גודנס, אשר מהווה האויבת המרכזית בעלילה, שכן בכוונתה להפעיל את כוח הקופסה במטרה לסייע לארגון "האור" לקראת האפוקליפסה ולשם כך היא נעזרת באוברלורד.
כדי להסוות את פעולותיה, היא משתמשת בביסט בוי בתור הבוסית שלו בהוליווד, היכן שממוקם המטה החדש של הצוות לאחר שהר הצדק נהרס בעונה הקודמת.
בינתיים, את הקבוצה המקורית מנהיגה הגברת ממאדים (בתחילת העונה היא התארסה לסופרבוי) אשר איתה נשארו גם ביסט בוי, וונדר גירל, החיפושית הכחולה, קיד פלאש, סטאטיק ו-13. במקביל, באטמן מנהיג קבוצה משלו אשר מכילה את טים דרייק, ספוילר, החץ הירוק, ארואט, מטמורפו, העטלף השחור, קטאנה, באטוומן, פלסטיקמן והארדוור.
במהלך העונה, קבוצת האאוטסיידרים מנסה להוכיח את יכולותיה וכן לגרום לדעת הקהל להרעיף כלפי גיבורי העל השפעה חיובית למרות שחלק מהמקרים בוימו על ידי בוגרי הקבוצה המקורית של ליגת הצדק הצעירה במטרה לחשיפה החיובית.
במקביל רצה קבוצה דומה בשם אינפיניטי בע"מ אשר מתגלים בהמשך כקבוצה אשר נוצרה בידי לקס לות'ר ואף עובדת בשבילו.
דארקסייד מחליט ליישם את האפוקליפסה לאחר שמעניש את גראני גודנס בכישלונה ומבקש מארגון "האור", בפרט מונדל סאבאג' מבקש לשים עין על היילו מאחר שהיא תהווה עבורם כלי שימושי בעתיד.
דיק גרייסון / רובין – דיק גרייסון, בנו המאומץ בן ה-13 של באטמן, פועל כרובין בעונה הראשונה של הסדרה.
בעונה השנייה, המתרחשת כחמש שנים לאחר מכן, גרייסון פועל תחת הזהות נייטווינג.
הוא מנהיג את הקבוצה ומאמנה, בעוד טים דרייק פועל כרובין.
בסוף העונה השנייה גרייסון לקח חופשה ללא תשלום לאחר הקרבתו של וולי.
בעונה השלישית מנהיג לסירוגין את קבוצת האאוטסיידרים ואף מתחיל לצאת עם באטגירל.
גרייסון לא מחזיק בשום כוחות-על, לעומת זאת, הוא לוחם קרב פנים אל פנים מיומן, טקטיקן וגאון טכנולוגי.
קאלדור'אם / אקוולאד – נער בן 16 ובן חסותו של אקוומן, שמשמש כמנהיג הקבוצה בעונה הראשונה.
בעונה השנייה, אקוולאד הוא החפרפרת של גרייסון בארגונו של אביו, בלאק מנטה, כדי לחדור אל ארגון "האור" ולגלות מי הוא שותפו המסתורי.
עם סיום המשימה הוא חוזר לשמש כמנהיג הקבוצה.
בעונה השלישית הופך לאקוומן ומנהיג את ליגת הצדק לאחר שחברים רבים מתפטרים ממנה.
הוא בעל כוח מוגבר ויכולת לנשום ולשרוד מתחת למים, שאופיינית לתושבי אטלנטיס.
הוא גם בעל היכולת ליצור מבני מים מוצקים באמצעות שימוש בכשפי מים והיכולת לייצר ולספוג חשמל.
וולי וסט / קיד פלאש – וסט הוא צעיר פלרטטן ובדחן המחזיק בכוחות של מהירות-על, אם כי לא באותה רמה כמו מורו הרוחני פלאש.
בעונה השנייה, וסט ויתר על מקומו בליגה.
הוא נמצא במערכת יחסים עם ארטמיס, ושניהם לומדים ביחד בקולג'.
למרות זאת, הוא חוזר באופן זמני לשרת כגיבור בפרקים "קשרי דם", "מפגש פסגה" ו"סוף משחק".
בפרק "סוף משחק", וסט מת ובזכותו ניצל כדור הארץ מחורבן, וסט מותיר אחריו את ארטמיס ומשפחתו לבדם.
בארט אלן הופך להיות הקיד פלאש החדש כדי להמשיך את מורשתו של וולי.
קונר קנט / סופרבוי – סופרבוי הוא שיבוט צעיר של סופרמן (מאוחר יותר מתגלה כשיבוט היברידי של סופרמן ולקס לות'ר) שנוצר על ידי פרויקט קדמוס.
שוחרר מכלאו על ידי קיד פלאש, אקוולאד ורובין.
למרות שאין לו את כל יכולותיו של סופרמן, הוא מחזיק בכוח על-אנושי, יכולת זינוק גבוהה, חסינות, שמיעת על, ראיית על, ראיית רנטגן וראיית אינפרה אדום.
סופרבוי הוא בדרך כלל זועף ועצבני, ושונא שאומרים לו מה לעשות.
באמצעות מגנים מיוחדים שנוצרו על ידי לקס, סופרבוי יכול לדכא את ה-DNA האנושי שלו כדי לקבל גישה מלאה ליכולות המלאות של סופרמן, אך זה מגיע במחיר של כעס מוגבר ואובדן כבד של רציונליות.
נמצא בקשר רומנטי עם מגאן במהלך העונה הראשונה ואף מתארס אליה בתחילת העונה השלישית.
מגאן מורס / גברת מאדים – אחייניתו של הצייד ממאדים וגיבורת-על חסרת ניסיון.
כילידת מאדים כמו דודהּ, היא מחזיקה בכוחות טלפתיה, טלקינזיס, שינוי צורה מוגבל ותעופה.
בעונה הראשונה נמצאת בקשר רומנטי עם סופרבוי ובעונה השנייה עם לגון בוי.
מקבלת על עצמה להנהיג את הקבוצה בעקבות הפיכתו של אקוולאד לאקוומן ומעברו לליגת הצדק.
בעונה השנייה יכולה לעבור דרך מוצקים ולשנות צורה באופן בלתי מוגבל.
בעלת טלפתיה חזקה יותר משל דודה.
ארטמיס קרוק / טיגריס – קשתית הקבוצה והעוזרת הצעירה של החץ הירוק.
הבת של נבל-העל ספורטסמאסטר ואחותה הצעירה של נבלת-העל צ'שייר.
באמצע העונה השנייה היא מתחזה למתה ומשמשת כחפרפרת אצל בלאק מנטה כששם מאמצת את זהותה של טיגרס, בה משתמשת גם לאחר העונה השנייה.
בעונה השלישית מצטרפת לקבוצת האאוטסיידרים של נייטווינג וכמו כן, לאחר מותו של וולי, עוברת להתגורר עם גיסה ויל הארפר ואחייניתה ליאן.
לוקחת את היילו תחת חסותה.
זטאנה – בתו של חבר ליגת הצדק זטארה (הפך לדוקטור פיית), שעוזרת לקבוצה מדי פעם עד אשר היא מצטרפת אליהם כחברה מן המניין.
כמו אביה, זטאנה מחזיקה בכוחות קסם, וכשפיה נאמרים במהופך.
בינה לבין גרייסון מתחילה מערכת יחסים בתקופה שבין שתי העונות, ובמהלכה היא מצטרפת לליגת הצדק.
רוקט – השולייה של אייקון, הצטרפה לצוות בסוף העונה הראשונה, בעונה השנייה היא וזטאנה מצטרפות לליגה.
טים דרייק / רובין – לאחר שדיק גרייסון נטל את זהותו של נייטווינג, דרייק נטל על עצמו את זהותו של רובין.
ביסט בוי – ילד אנרגטי, פעיל וירוק שיכול להפוך לכל חיה שרק ירצה הודות לכך שבעונה הראשונה היה גר עם אימו שהיא מקור ההשראה של מגאן.
בעונה השלישית הופך לשחקן קולנוע וטלוויזיה ואף מתחיל לצאת עם פרדיטה, מלכת וולטבה (שהופיעה בעונה ראשונה כאשר אושפזה במרכז הרפואי של סיאטל עקב בעיות לב בעוד שדודה, הרוזן ורטיגו, תכנן את מותה אך וולי הציל אותה בעזרת לב שנתרם מבית החולים הכללי של בוסטון.
ידוע כי הכירה את ביסט בוי בזמן הלוויה של וולי לאחר סוף העונה השנייה.) וכמו כן, משמש כמנהיגה של קבוצת האאוטסיידרים ואף מספק את בניין המפקדה החדש השוכן בהוליווד.
בלו ביטל (החיפושית הכחולה) – ילד היספני שמצא את השלד החיצוני של "הבלו ביטל" הקודם.
עם השלד יכול לעוף, "לשלוף" תותחי אנרגיה, אולטרה-סאונד, תופסני מתכת, להבי מתכת וכדורי ברזל.
במהלך העונה גזע "המגיעים" (הגזע החייזרי שיצר את השלד שלו ושל גרין ביטל [תושב מאדים ששילב את כוחותיו הטבעיים עם השלד שלו]) משתלט על השלדים ורק על ידי שימוש בכשפים הליגה מצליחה להוציא אותם משליטת "המגיעים".
לגון בוי – מחליפו של אקוולאד בצוות.
יכול לנשום מתחת למים ולגדול לגודל עצום, היה בקשר רומנטי עם מגאן במהלך העונה השנייה.
אימפולס – נכדו של בארי אלן משנת 2055 שהגיע לשנת 2015 (השנה שבה מתרחשת העונה השנייה) באמצעות מכונת זמן.
מסוגל לרוץ במהירות שווה לזו של בארי אלן, "לרטוט" דרך מוצקים, לרוץ בניגוד לכוח המשיכה ולחוש דברים במהירות שבה הוא רץ.
ילד שובב, חכם ואוהב לאכול.
טאי לונגשאדו – חברו הטוב של בלו ביטל.
נחטף על ידי "המגיעים" ופיתח כוחות על הודות ל"מטגן".
מסוגל לעטוף את עצמו בענק עשוי אנרגיה.
וירג'יל הוקינס / סטאטיק – אחד מארבעת הילדים שנחטפו על ידי "המגיעים" ופיתחו כוחות על.
יכול לירות ברקים כחולים מידיו, להשפיע על מכונות ולהפוך עצמים ממתכת לאלקטרומגנטים.
באטגירל – סיידקיק לשעבר של באטמן שהצטרפה לקבוצה.
אין לה כוחות על אך יש לה גישה לרוב הגאדג'טים של באטמן בנוסף ליכולותיה הגבוהות בקרב פנים אל פנים ובאתלטיקה.
בעונה השלישית היא מרותקת לכיסא גלגלים והופכת לאורקל (בעקבות מאורעות הבדיחה ההורגת).
קסנדרה סנדסמארק / וונדרגירל – סיידקיק לשעבר של וונדרוומן.
בעלת כוחות הזהים לכוחותיה של וונדרוומן.
קארן ביצ'ר / באמבלבי – טרם הצטרפה לקבוצה וגילתה את כוחותיה, היא למדה באותו בית ספר שאליו הלכו סופרבוי ומגאן.
בהמשך התמנתה ללבורנטית במעבדה של ריי פאלמר ואף הצטרפה לקבוצה בהמשך.
במהלך הזמן שבין העונה השנייה לשלישית, באמבלבי פרשה מהצוות ומחיי הגבורה לאחר נישואיה למלקולם דאנקן, שאף גם הוא היה בקבוצה תחת הזהות של השומר, איתו פיתחה רומן עוד מימי התיכון.
לשניים נולדה בת בשם ראייה.
כוחותיה של באמבלבי הם תעופה, יכולות כיווץ ויריית כדורים בצורת עוקץ מהידיים.
בריון מרקוב / גאו פורס – נסיך מרקוביה.
מצטרף לקבוצת האאוטסיידרים לאחר שהוריו נהרגים, אחותו נחטפת וממלכת מרקוביה נשלטת בידי דודו, הנותן לגיטימציה לסחר במטא אנושיים.
מגלה את כוחותיו באמצעות דר' ג'ייס.
מצטרף לאאוטסיידרים כדי למצוא את אחותו ולהציל אותה.
מפתח קשר רומנטי עם ויולט הרפר.
בסוף העונה מוכתר למלך מרקוביה לאחר שהורג את דודו ובכך עוזב את הקבוצה ואף מתנתק ממנה, אך עם זאת, אינו מודע לכך שבעקבות הכתרתו הוא נמצא בידי "האור" באמצעות זביאד באזובי.
כוחותיו של בריון הם ייצור ויריית לבה וכן הקשחתה.
גבריאל דאון / ויולט הרפר / היילו – ישות אשר נוצרה מנערה בשם גבריאל דאון המגיעה מקווארסי שנסחרה ונהרגה בידי סוחרי מטא אנוש במרקוביה בעודם מגלים קופסת אם.
מאמצת לעצמה את השם ויולט הרפר.
היילו עצמה אינה זוכרת דבר מחייה הקודמים.
עוטה חג'אב מאחר שחשה בו בנוח.
ניצלת בידי ארטמיס ומצטרפת לאאוטסיידרים.
מפתחת קשר רומנטי עם בריון מרקוב.
להיילו יש שישה סוגי כוחות שונים:
צהוב: יצירת פצצות אנרגיה להדיפה
כחול: יצירת הבזק חזק ומסנוור
סגול: ריפוי, כולל ריפוי עצמי
פרד באג / פורג'ר – חוצן שבא מכוכב ניאו ג'נסיס.
נראה כמו חרק בעל ארבע ידיים.
לא הצליח להשתלב בשל התנהגותו המוזרה.
ניסה לעצור מלחמה בין הקבוצה של ליגת הצדק הצעירה לאלים החדשים ובעקבות כך גורש מכוכבו על ידי מאנטיס שכן עורר את זעמו של מא'ל'פאק בגלל המעשה שעשה.
כדי ללבוש צורת אנוש הוא עונד תליון ייחודי.
כוחותיו של פורג'ר הם להפוך לכדור (בדומה לגולם מפוקימון).
ויקטור סטון / סייבורג – תלמיד תיכון הנרי הייווד ואתלט מדטרויט במקור.
בנו של סילאס סטון, מדען במעבדות סטאר שבעקבות עבודתו הרבה אינו רואה את בנו רבות, דבר שמדאיג את ויקטור.
לאחר משחק שבו ניצח, הוא מגיע אל אביו אך מתרחש פיצוץ בו ויקטור מאבד חצי מראשו וחלק מצידו השמאלי בגופו, כולל היד.
בעקבות כך, מחליט אביו להשתיל עליו את קופסת האב אשר עוטפת אותו בתוך תא למשך כמה דקות כשבמהלך הזמן מושתלים על האיברים האבודים והפגועים חלקים קיברנטיים אשר גורמים לוויקטור להפוך לסייבורג.
ויקטור בהתחלה אינו מרוצה מכוחותיו.
ניצל בידי היילו אשר גילתה אותו בחזיונותיה.
נחשב כאהוד במיוחד בתיכון בו הוא לומד.
כוחותיו של ויקטור הם עין קיברנטית, אשר סורקת את האדם שמולו כדי שיזהה אם מדובר באויב, תותח היוצא מהיד ממנו הוא יורה קרני אנרגיה וכוח על אנושי.
טרה מרקוב / טרה – נסיכת מרקוביה (הייתה השלישית בסדרה הירושה) ואחותו של בריון.
נחטפת בתחילת העונה אך מצליחה להיחלץ באמצעות קבוצת האאוטסיידרים.
מסתבר כי היא עובדת בשביל דת'סטרוק עד הפרק האחרון בעונה השלישית בו היא מחליטה לנטוש את שירותה לאחר לא מעט פעמים שבהם הכירה תודה לקבוצה.
ג'פרסון פירס / ברק שחור – דמות קבועה בעונה השלישית, לאחר שחלק מחברי הליגה עוזבים בגלל מחלוקות פנימיות ופוליטיות.
שאר החברים של ליגת הצדק הם דמויות אורחות בסדרה, וחלקם אחראים על הקבוצה.
חברה סודית של נבלי על הפועלת לנטרל את ליגת הצדק, כשבין חבריה נמנים ונדל סאבאג', ראס-אל-גול, לקס לות'ר, מלכת הדבורים, אדון האוקיינוס, המוח, קלריון מכשף הכאוס (הילד), דת'סטרוק ומנטה שחורה.
ליגת הצדק הוא סרט גיבורי על אמריקאי משנת 2017 המבוסס על הקומיקס "ליגת הצדק" מבית DC קומיקס.
זהו הסרט החמישי ביקום הקולנועי של DC.
את הסרט ביים זאק סניידר, אך הוא נאלץ לפרוש מהתפקיד במהלך ההפקה מסיבות אישיות והוחלף על ידי ג'וס וידון, שערך שכתובים נרחבים בתסריט.
הסרט יצא לאקרנים ב-17 בנובמבר 2017.
הסרט הוא קרוסאובר שמאגד כמה מגיבורי-העל המפורסמים ביותר של יקום DC: סופרמן, באטמן, וונדר וומן, פלאש, סייבורג ואקוומן.
בסרט מככבים בן אפלק, גל גדות, עזרא מילר, ג'ייסון מומואה, הנרי קאביל, איימי אדמס, ריי פישר, דיאן ליין וג'רמי איירונס.
במרץ 2021 עלתה גרסת הבמאי של הסרט בבימויו המלא של זאק סניידר לשירות הסטרימינג HBO Max.
לפני אלפי שנים, סטפנוולף וצבא הפארא-שדים שלו ניסו לכבוש את כדור הארץ ולנצל את האנרגיות של קופסאות האם על מנת להפוך את הארץ לכוכב לכת מתאים למגורים עבורם.
הם נלחמו בצבא משולב של בני אדם, אלים אולימפיים, בני אטלנטיס, אמזונות וחיל הפקחים הירוקים.
לאחר שסטפנוולף הובס עם צבאו, קופסאות האם הוסתרו במיקומים שונים בעולם.
בהווה, לאחר מאורעות הסרט הקודם, בעוד העולם מתאבל על מותו של סופרמן.
סטפנוולף יחד עם צבא הפארא-שדים שלו חוזר לכדור הארץ למצוא שוב את קופסאות האם.
הוא חוטף כמה עובדים ממעבדות S.T.A.R., בהן מוחזקת אחת מקופסאות האם.
לאחר שבאטמן (ברוס ויין) נתקל באחד מהפארא-שדים הוא מחליט לגייס מחדש מטא-אנושיים בעלי כוחות על מתוך אמונה שפלישת אויב עוין קרובה מתמיד.
סטפנוולף מצליח להשיג את אחת מקופסאות האם שבאי תמיסקירה, מה שמוביל את המלכה היפוליטה להזהיר את בתה דיאנה פרינס מפני האיום.
דיאנה מצטרפת לקבוצתו של ברוס ומיידעת אותו אודות סטפנוולף ותוכניותיו.
הם לא מצליחים לגייס את ארתור קורי (אקוומן) ואת ויקטור סטון (סייבורג), אך בארי אלן (הפלאש) מסכים להצטרף אליהם.
מאוחר יותר סטון מצטרף אליהם לאחר שאביו סילאס נחטף על ידי סטפנוולף, שבינתיים תוקף את אטלנטיס כדי להשיג את קופסת האם השנייה.
ויקטור סטון מצליח להשיג את קופסת האם האחרונה ומביא אותה עמו לצורך ניתוח הרכבה.
באטמן מחליט להשתמש בה על מנת להחיות את סופרמן, אך לא על מנת שהוא יעזור להם אלא כדי להשיב את התקווה לאנושות.
פרינס וקארי מהססים באשר לרעיון אך באטמן ממשיך בתוכניתו בחשאי.
גופתו של קלארק קנט/סופרמן מוצבת בתוככי הספינה הקריפטונית ובארי אלן מספק אנרגיה שתפעיל את קופסת האם לצורך ההחייאה.
אך סופרמן, שאיבד חלקית את זכרונו, תוקף את החבורה לאחר שסטון שיגר עליו טיל בטעות.
באטמן מביא עמו את לויס ליין שמצליחה להרגיע את סופרמן והוא עוזב איתה אל בית אמו כדי להשיב לעצמו את זכרונותיו.
בשלב זה, סטפנוולף מצליח לשים את ידיו על קופסת האם האחרונה.
ללא סופרמן, חמשת הגיבורים הנותרים יוצאים לכפר ברוסיה שבו כור גרעיני נטוש, היכן שסטפנוולף מתכנן לאחד את הקופסאות שוב ולעצב את העולם עבור אדונו דארקסייד.
באטמן פורץ את שדה הכוח המגן על בסיסו של סטפנוולף באמצעות המטוס שלו.
החבורה נאבקת בפארא-שדים אך הם לא מצליחים להסיח את דעתו מספיק כדי שסטון יפריד בין קופסאות האם.
בשלב זה, סופרמן מגיע וגובר על סטפנוולף אך עוזב לסייע לבארי אלן בפינוי העיירה, בעוד סטון מפריד את הקופסאות.
החבורה המאוחדת מצליחה להביס את סטפנוולף, שמובס על ידי פחדו שלו ומותקף על ידי צבא הפארא-שדים שלו שמתהפכים נגדו.
הוא נמלט ביחד עם הפארא-שדים בחזרה לכוכב אפוקליפס.
לאחר הקרב, ברוס ויין מחליט לשקם את אחוזת ויין על מנת שתשמש כבסיס המבצעים בשביל הצוות.
דיאנה מסכימה שגיבורים נוספים יכולים להצטרף ובזהות וונדר וומן היא מרשה לעצמה להופיע יותר בציבור, כדי לשמש מודל לחיקוי ולפיד של תקווה לאנושות, לצד סופרמן.
בארי אלן מוצא עבודה במחלקה לזיהוי פלילי של משטרת סנטרל סיטי, סטון ממשיך לחקור את יכולותיו עם אביו במעבדות S.T.A.R., וארתור קורי חוזר לביתו ושגרת חייו.
קלארק חוזר ככתב לדיילי פלאנט ומאמץ מחדש את זהותו כסופרמן.
פלאש וסופרמן מחליטים להתחרות ביניהם מיהו האיש המהיר בעולם.
בסצנה שאחרי הכתוביות, לקס לות'ר נמלט מהכלא ומגייס את צייד הראשים סלייד וילסון על מנת להקים ליגה משלהם.
בן אפלק – ברוס ויין / באטמן – בליין מיליארדר המקדיש את עצמו להגנת העיר גות'אם סיטי מפני פשיעה ולוקח יוזמה להקמת צוות של גיבורים בעלי כוחות-על.
בגרסה זו באטמן הוא בשנות ה-40 שלו, עם ותק של למעלה מ-20 שנה של לוחמה בפשע.
גל גדות – דיאנה פרינס / וונדר וומן – נסיכה אמזונית, בתם של מלכת האמזונות היפוליטה ואל הברק והרעם זאוס המסייעת לבאטמן בהרכבת ליגת הצדק.
עזרא מילר – בארי אלן / הפלאש – צעיר בעל היכולת לנוע במהירות על-אנושית.
אביו נכלא על לא עוול בכפו.
בסוף הסרט אלן הופך לחוקר זיהוי פלילי במשטרת סנטרל סיטי.
ג'ייסון מומואה – ארתור קורי / אקוומן – חבר בליגת הצדק, יורש העצר של אומת אטלנטיס התת-ימית.
בתחילת הסרט הוא מתבודד העוזר לכפר דייגים בצפון אמריקה.
ריי פישר – ויקטור סטון / סייבורג – חבר ליגת הצדק וספורטאי לשעבר, ששוקם באופן קיברנטי לאחר תאונת דרכים קטלנית באמצעות טכנולוגיית קופסת האם.
סטון הוא כעת סייבורג, וגופו הרובוטי מעניק לו יכולת שונות כגון גישה לטכנולוגיה ומערכות מידע, עין ביונית המנתחת את הסביבה, חוזק על-אנושי, טיסה באמצעות זרמי אנרגיה, תותח אנרגיה ועוד.
הנרי קאביל – קלארק קנט / סופרמן – גיבור-העל החזק ביותר בכדור הארץ, יליד הכוכב קריפטון.
ג'רמי איירונס – אלפרד פניוורת', ראש אגף האבטחה של ברוס ויין, המשמש כמשרתו ואיש סודו הנאמן.
איימי אדמס – לויס ליין, כתבת במערכת העיתון "הדיילי פלאנט" וארוסתו של קלארק קנט / סופרמן.
דיאן ליין – מרת'ה קנט, אמו המאמצת של קלארק קנט.
קוני נילסן – המלכה היפוליטה, מלכת אומת האמזונות ואמה של דיאנה.
סימונס – ג'יימס גורדון, המפכ"ל של משטרת גות'אם סיטי ובן בריתו של באטמן.
קירן הינדס – סטפנוולף, האנטגוניסט
ג'ו מורטון – סיילאס סטון – חזר לתפקידו מהסרט "באטמן נגד סופרמן: שחר הצדק"
דייוויד ת'יוליס – ארס – חזר לתפקידו מהסרט "וונדר וומן"
אמבר הרד – מירה – בת זוגו של ארתור קורי / אקווהמן
בילי קרודופ – הנרי אלן – אביו של בארי אלן / הפלאש
ג'וליאן לואיס ג'ונס – המלך אטלאן – שליט אטלנטיס
ג'סי אייזנברג – לקס לות'ר
ג'ו מנגנלו – סלייד וילסון / דת'סטרוק